LidanRubinov/Halacha-QA huggingface dataset:
שאלה: שמירת העיניים: לרב. כיום, התחלתי לקרוא הספר "שמירת העיניים", וזה חיזק אותי מאוד. מנעורי עברתי עבירות נוראות של הסתכלות אסורה על נשים יפות גויות בחצי לבוש והגרוע שבכולן הוא עוון נורא ואיום של קרי ח"ו (חצי כסות!). אניח את הבושה ואספר. קודם כל זה לא היה בפעם אחת שהתדרדרתי למצב כזה נורא. בילדות למדתי בבי"ס חב"ד שלא אזכיר את שמו. שם בא לבחון אותנו רב מאוד גדול לפעמים, מידי חודש חודשיים בגמרא. הייתי מאוד מתבייש ממנו ושמרתי על שיא הצניעות! היה לי גם רב גם רחמן מאוד וכשראה אותי שאני כזה צנוע ריחם עלי מאוד, והתיר לי להסתכל אופנה, וזה קרה אחרי שסיימתי בי"ס, ואז זה קרה. מאז, עשיתי את הטעות שעשה אדם הראשון ממש!. לא היה לי לפני כן מעולם הרהור ולא ידעתי מה זה! רציתי לקדש שם שמיים, לעבוד את ה בכל לבבך, ביצר הטוב ויצר הרע, ולכבוש אותו, וחשבתי שזה יקר יותר בעיני ה. הסתכלתי אופנה, חדשות (את זה עוד הסתכלתי לפני כן, כי הרב התיר לי ואמר לי שזה קידוש השם), אח"כ הרב עזב אותי. נשארתי לבד. התדרדרתי והתדרדרתי עד שהסתכלתי על נשים גויות בחצי כסות. כיום, הרבה זמן אחרי שעזבתי את עוונותי, אני רוצה לעשות תשובה שלימה בלב שלם. ווידוי דברים כל אחד יכול להגיד. עזבתי את החטא עזיבה גמורה. קיבלתי לעתיד שיותר לא אחטא קבלה גמורה. בכיות ותחנונים, בכיתי. אותי מעניין רק הנושא של החרטה. איך מגיעים לחרטה? איך מתחרטים? הרי חרטה שונה לגמרי מן העצבות. איך צועקים בלב שלם לקב"ה דוגמת קין שהתחרט כל כך כל כך עד שיצאה נשמתו מגודל הכאב? איך מתחרטים כשכמעט תצא נשמתו (כצעקה וכזעקה כקין)?
תשובה: עכשיו צריך לפנות לדרך נוספת. דרך של עולם התיקון. לחיות חיים מתוקנים. להתקדש במעשים. לנסות להקים משפחה באהבה, בבריאות, בקדושה ובטהרה. הצעקות והחרטות והכפרות הן חשובות לתחילת הדרך. אולם כעת נראה מדבריך שהם לא מובילות אותך לשום מקום טוב. ואילו תלמוד תורה, מעשים טובים, עשיית צדקה ומשפט, קיום מצוות   יובילו אותך למאור שבתורה, לשמחה בה, וזה עולם התיקון היותר חשוב כעת. האם אתה יכול ללכת בדרך זו?
שאלה: איפור בשבת: לרב שאלתי היא בנושא איפור בשבת איזה איפור מותר לשים בשבת? ( אודם סומק גלוס וכו. ) ב מראש
תשובה: וברכת ד  כל דבר שנדבק לגוף אסור לשים בשבת. יש שהקלו בפודרות שיורדות בשבת, ורק במקום צורך אפשר להקל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: צום: האם מי שחולה ונפל למשכב, חייב לצום בתשעה באב?
תשובה: וברכת ד  אי"ה יהיה בריא. אולם חלילה אם לא יהיה בריא אין צריך להתענות כשנפל למשכב, אפילו שאין לו סכנה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דת: ישנה סוגייה מאוד דחופה שהייתי רוצה לקבל עליה מענה. הסוגייה היא כזו: האם ראוי שבראש בית ספר דתי יעמוד מנהל חילוני? האם ישנה פסיקה הלכתית האוסרת על אדם חילוני לנהל בית ספר דתי? מה דעת ההלכה בנושא? אני זקוקה לתשובה מהירה ככל האפשר.
תשובה: וברכת ד  אין ממנים פרנס לציבור אלא בשיקלול הרבה גורמים. לא רק דתי וחילוני משפיע, אלא יש הרבה גורמים נוספים: חינוכיים, התנהגותיים וכדו. כך שאין אפשרות לענות על שאלה זו ללא ידיעת כל הנתונים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מתי חל איסור אכילת בשר: מתי בדיוק חל איסור אכילת בשר בתשעת הימים. האם ביום א בתאריך כט בתמוז בערב עדין מותר לאכול בשר או עד איזה שעה מותר לאכול בשר באותו היום. הכוונה לאכול בסביבות השעה 20.00 בערב.
תשובה: וברכת ד  בני אשכנז לא אוכלים בשר משקיעת החמה, בערך בשעה 19:45. בני ספרד אוכלים גם בר"ח. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הקטורת במקדש: לרב 1.האם במשכן רק אהרון הכהן שהוא היה הכה"ג היה מקטיר מידי ערב ובבוקר את הקטורת?האם הוא זה שהיה מכין את הקטורת מידי בוקר וערב? 2.האם פירוש המילה קטורת היא 11 סוגי צמחים שכאשר הקטירו אותם היו מפיצים ריח נעים
תשובה: להלן מאמר מסודר בנושא - תלמד ותחכים
שאלה: הלכות רפואה ושבת: אני אחות חדשה בבית חולים שבו אין הסעות בשבת עם נהג גוי (רק עם יהודים, לצערנו). מצאתי נהג גוי שיוכל להגיע רק אליי (הוא לא יאסוף אחרות חוץ ממני, ככל הנראה) על פי תיאום לפני שבת. בית החולים בעיר שלי. א. האם באופן כזה מותר? ב. לגבי שכר - ייתכן ואני אשלם לו בעצמי, באיזה אופן ניתן לעשות זאת היות והוא עובד עבורי רק בשבתות? ג. האם חזרה הביתה מהמשמרת מותרת איתו? רוב תודות, תהילה
תשובה: וברכת ד  אפשר להשתמש בנהג גוי. אם אי אפשר שיעשה עוד הסעה, אפשר לתת לו סכום קבוע. גם חזרה עם הגוי מותרת. אבל אם המשמרת מסתיימת סמוך לצאת שבת, כדאי להשאר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תחנון: ראיתי כי אין אומרים תנון ביב וב יג בתמוז,מה מקור המנהג?
תשובה: זהו מנהג חב"ד, שחוגגים ימים אלה כחג הגאולה של האדמו"ר השישי מלובביץ  (הריי"צ), שנאסר על הפצת יהדות ברוסיה הקומוניסטית במסירות נפש, ובנסים גדולים שוחרר.
שאלה: שחרית: עד איזה שעה אפשר להתפלל שחרית?ובפרט קריאת שמע? הרבה פעמים אני קמה ב10:00 ואיני יודעת אם אני יכולה להתפלל קריאת שמע או לא.
תשובה: קריאת שמע יש לקרוא אפילו יותר מאוחר, אפילו שלא יוצאים ידי חובת קריאת שמע בזמנה. לגבי תפילין - זמנים שונים אפשר למצוא כאן:
שאלה: מה הקטע של האתון הזאת? (דבר תורה לפרשת בלק): לא ברור בפרשה הקטע הזה של האתון, למה ה צריך לגרום לה לדבר, ופעם אחת שאתון מדברת אז מה היא אומרת? למה אתה מרביץ לי. בשביל זה נתנו לה את הכח לדבר?
תשובה: אולי נוסיף עוד שאלה, אם אתה היית אתון, והיו נותנים לך אפשרות לפתוח את הפה, מה היית עושה? בטח היית נושא איזה נאום של כמה האתונות סובלים בעולם, ושצריך להפסיק להתייחס לאתונות בצורה כזאת, אבל הנאום שלה לגמרי פרטי, היא אומרת לבלעם: למה אתה מרביץ לי? אנחנו הולכים בחום בקיץ עם האוטו (כידוע פרשת בלק נקראת בקיץ.), והאוטו (האתון) פתאום נתקע באמצע הדרך, חום והמנוע לא רוצה לזוז!! וואו כמה שזה מעצבן!! אם היה לנו סכין ביד היינו מיד חותכים את המנוע? לא נראה לי. הרי אנחנו מבינים שהמפתח לפתרון נמצא במכונית עצמה, אם נחתוך אותה הרי לא יהיה לנו כלי רכב בכלל אבל זה בדיוק מה שבלעם אומר לה: את מתעללת בי, אם יהיה לי חרב הייתי הורג אותך!!! האתון לא נשארת חייבת ועונה לו:  מה??? אני האתון שאתה רוכב עלי כבר הרבה זמן עד היום הזה, עד עכשו עשיתי לך ככה. מה המשמעות של כל זה? אולי הרעיון הוא, איך אנחנו מתייחסים לאתונות שלנו, האתון פתאום מזיזה אותנו הצידה, קצת קשה לנו אנחנו מרגישים טלטלה (בשדה יש יותר טלטולים מהדרך, והאתון היא לא רכב שטח.), ואנחנו אומרים וואו האתון הזאת, כמה שהיא מעצבנת. אחרי זה, פתאום האתון ממש לוחצת אותנו, אנחנו ממש מרגישים לחץ, וואו איזה לחץ, הרי בצד אחד קיר, אבל למה דווקא אנחנו נלחצים לקיר, יש הרבה מקום להיות בצד, רחוק מהקיר??? האתון הזאת כמה שהיא מעצבנת. אחרי זה האתון עוצרת, לא זזה, אנחנו תקועים לא זזים, כבר לא בטלטלה וכבר לא בלחץ, זהו לא זזים!! נמאס כבר מהאתון הזאת, רק צרות היא עושה, צריך להפטר ממנה מיד, יש כאן חרב??? חבל שאין, טוב לפחות נכה אותה במקל! הרי הבעייה האמיתית היא האתון, כן יכול להיות שלהרוג אותה לא בדיוק יעזור לי, אבל זה יסלק את הבעייה העיקרית ממני. בלעם, אתה לא תופס, הבעייה היא לא האתון, הרי היא מאז שקנית אותה יד ראשונה באחריות יצרן, עבדה כמו שצריך, אולי הבעייה האמיתית היא: לא נעים לומר, אתה בלעם! רגע, אני? מה עשיתי? אני הרי דיברתי אתמול עם ה? אני??? לא יכול להיות! ואז פתאום מגיע המלאך ואומר: בלעמי אתה לא מבין, האתון ראתה קצת מעבר, היא רואה שיש משהו שמפריע לך במה שאתה עושה, והבעייה היא מה שאתה עושה, אני המלאך שנשלח בגללך, לטלטל אותך ללחוץ אותך ואחרי זה אפילו לעצור אותך. אז אולי במקום להכות את האתון, תעצור רגע ותחשוב. אבל הפתרון נמצא בך בלעם. לבלעם זה לא כל כך עזר, והוא עדיין המשיך לנסות בדרכו. אבל אולי לנו (בעולמנו שלנו) זה יכול לעזור. שבת!
שאלה: נטילת ידיים: הרב! אם הייתי בשירותים לפני נטילת ידיים של בוקר, איך בעצם נוטלים ידיים? האם צריך לברך על כל נטילה בנפרד?
תשובה: כשאדם מתעורר בבוקר וצריך לשירותים (וכך הרגילות בדרך כלל) - טוב ליטול ידיים בלא ברכה מיד כשניעור משנתו, ולאחר שיוצאים מהשירותים ליטול שוב ידיים לסירוגין כמו בנטילת שחרית וכן ירחץ פניו וכדומה ואז לברך על נטילת ידיים ואחר כך לברך אשר יצר. כך מרוויחים שגם לא משהים את הרוח הרעה על הידיים, וגם מברכים את הברכה בנקיות ובפניות הדעת ובכוונה. מקורות: עיין במשנה ברורה בראש סימן ד  בשו"ע או"ח, מה שהביא מהחיי-אדם והגר"א.
שאלה: קיזוז נזק בחדר אופניים מדמי וועד הבית: לרב, אנו גרים בבניין משותף בן 22 דירות. בקומת הכניסה ישנו מחסן עגלות ואופניים המשותף לכלל הדיירים. מזה כחצי שנה התקלקל מנעול המחסן והטיפול בעניין מצד וועד הבית מתנהל בצורה מקרטעת - תקופה מסויימת לא טופל כלל, לאחר מכן אחד הדיירים ניסה לתקן בעצמו ולא הצליח. לפני כשלושה חודשים הוחלף המנעול בחדש אך לא שוכפלו מפתחות כנדרש לדיירים (היה ניסיון לשכפול מספר מוגבל של מפתחות אך בתוצאה הסופית רק 3 מפתחות עובדים וכלל הדיירים לא קיבלו מפתח). לאורך כל התקופה הנ"ל המחסן נותר בלתי נעול (אמנם בימות החול יש לעבור ראשית את האינטרקום בכניסה לבניין) לאורך כל התקופה אני ואשתי חזרנו והתרענו על המצב הבלתי סביר שהמחסן נותר פתוח, ובכל הזדמנות ביקשנו מוועד הבית לסגור אחת ולתמיד את העניין על ידי בעל מקצוע במחיר הנדרש וכי לא יתכן שהמחסן פתוח. בתחילת התקופה נגנבו אופניים מהמחסן והזהרנו שייגנבו אופניים נוספים ככל שהמצב ימשך. יצויין שההחלטה להשאיר את המחסן פתוח גם לאחר החלפת המנעול לא התקבלה על ידי כלל הדיירים אלא על ידי הוועד, וזהו המצב גם ברגע זה (במקום לנעול ולזרז את עניין שכפול המפתחות). כעת נגנבו גם האופניים של ביתנו מהמחסן. לאור השתלשלות האירועים כפי שתיארנו והרשלנות בה נהג וועד הבית ברצוננו לקזז את שווי האופניים (כ- 300 ש"ח) מדמי וועד הבית השנתיים המשולמים על ידינו (1800 ש"ח לשנה). שאלתנו היא האם הדבר אפשרי (הוסכם על ידי וועד הבית שהטיפול בעניין היה ועודנו כושל ושנשאל שאלת רב בעניין). יצויין גם שבעבר הועבר ניהול תחזוקת הבניין לחברה חיצונית למשך שנה בת גבוה מעט יותר אך הדיירים העדיפו לאחר מכן לחזור למתכונת של וועד בית ו אורי
תשובה: לענ"ד יש לקזז מוועד הבית ע"פ דיני חו"מ. אולם מכיוון שמדובר בתביעה בין שני צדדים בדיני ממונות וגם הוועד צריך להשמיע עמדתו, אזי יש לפנות לבית דין רבני שיכריע לאחר שמיעת הצדדים ופירוט העניין. פנו למועצה הדתית לבירור בית הדין הקרוב אליכם. בהצלחה
שאלה: איך לאהוב את בעלי: לאחרונה היה לי ולבעלי משבר בזוגיות. בעקבות מה שהיה הבנתי שאני לא אוהבת אותו מספיק. שלא תבין לא נכון, יש לי אהבה ענקית לבעלי אני רוצה להגדיל אותה בצורה כזו שתהיה שווה לאהבה שלי לילד שלי. כשאם בעלי יעשה משהו שנראה לי לא ר לא אשמור לו טינה ואסלח מהר. איך אפשר לעבוד על אהבה כזו לבעל? אהבה שלא תלויה בדבר כמו אהבה בין אמא לילד.??
תשובה: זו שאלה כבדת משקל. אני לא בטוח שאני הכתובת שיודעת לענות על שאלה זו, בעיקר לאור העובדה שחסרים לי הרבה מאוד פרטים כדי להבין את המבוך שנכנסת לתוכו, וגם בשל העובדה שצריך ידע מקצועי כדי לענות על השאלה הזו. אם את רוצה להמשיך לדון בכך נסי לספר סיפור יותר שלם, מי אתם, מה קרה ביניכם, למה את מוטרדת, על מה את חולמת, מה חסר לך כדי להגשים את החלום הזה - ואני מעריך כי אוכל לתת לפחות עזרה ראשונה בנושא. והרבה שמחה
שאלה: האם זה לשון הרע?: שדכן הציע לי בחור ומסר לי את המספר של החבר שלו כדי שאוכל לברר עליו. התקשרתי לחבר והוא אמר לי שהוא לא מגדיר את עצמו כחבר שלו אלא כבחור שעוזר לו. שאלתי למה הכוונה והוא הסביר שלבחור יש "בעיות חברתיות קשות. אפשר לקלוט את זה. יש לו פיגור סביבתי. אם יש בכלל שם לדבר הזה" כדברו. הוא גם הוסיף שהוא מטופל ע"י שרותי הרווחה. שאלתי היא, האם אני צריכה ואף חייבת לספר לשדכן מדוע אינני מעוניינת לצאת עם הבחור, או שמא זה נחשב ללשון הרע ודברי יסבו נזק לבחור? על העזרה.
תשובה: ב"ה, את לא צריכה לתת לשדכן נימוק לסירוב. אם הוא לא יודע את מצבו צריך לידע אותו כדי שלא יגרום עגמת נפש לו ולבנות נוספות. כמובן לומר לו שזו שמועה ולא שאת יודעת מכלי ראשון. אם יודעים את מצבו משדכים בהתאם או שמידעים את הבחורה. דני ארגמן
שאלה: הרכבה באופנוע: הרב, האם מותר לגבר להרכיב אשה באופנוע כשאין נגיעה?
תשובה: האם זה נראה לך צנוע?
שאלה: דבר תורה: הרב, שמי יערה ואני מדריכה בבני עקיבא את שבט הראה,אני מדריכה בסניף חוץ ויש להם מנהג כזה שכל שבת במנחה לאחר קריאת התורה אחד מהמדריכים (הבנים)אומר דבר תורה לאחרונה המדריכים טיפה מחפפים בעניין הזה ותמיד יש אחד שאומר דבר תורה טיפה בחפיף,ולכן חשבתי שאולי אני אוכל לומר השבת דבר תורה במקום כדי להקל עליו טיפה,האם ישנה בעיה של צניעות? הרי כביכול לא אמורה להיות כי גם הקומונרית היא בת והיא מדברץ בפני הבנים אומנם לא בזמן התפילה אבל כולם מקשיבים לה. ושבת (:
תשובה: וברכת ד  אם באמת אין מי שיגיד דבר תורה, אפשר לומר מעזרת נשים (לא להכנס לצד הגברים) דבר תורה, ובלבד שהכוונה היא לשם שמים ולא מניעים אחרים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילין: 1) מה משמעות המלה "תפילין"? 2) ממתי חייבים להניח, ולמה? 3) האם יש פסוק בתורה שמחייב הנחת תפילין דווקא מגיל 13? שבת
תשובה: האם אני צודק שאלו שיעורי בית?
שאלה: בריאה ויצירה: ברצוני לשאול למה בתחילת תפילת שחרית אומרים על הנשמה ".אתה בראתה אתה יצרתה." הרי עולם הבריאה והיצירה הם שונים, אז למה חוזרים כביכול על אותו דבר? מה ההבדל כאן בין בריאה ליצירה של הנשמה?
תשובה: נראה לי כי הברכה יש לקרוא את הברכה בצורה יותר פשוטה. לא מדובר כאן על עולמות ה"בריאה" וה"יצירה" של תורת הסוד, כי אם פשוט באמירה שהקב"ה ברא ויצר את הנשמה, ועל כך אנו מודים לריבונו של עולם. הברכה מדברת בלשון בני אדם.
שאלה: העם מותר ללמוד להיסטוריה בשבת.?: מותר ללמוד להיסטוריה בשבת עם לא אז למה.?
תשובה: יש דעות שונות בעניין. רקע לעמדתי אפשר לראות ב: לאור זה, אם הכוונה היא ללמוד למבחן - הדבר אסור, מסיבות שונות, שהעיקרית בהן היא עובדין דחול אולם היא לא היחידה. אם הכוונה היא לקרוא ספרי היסטוריה כחלק מהרצון לדעת היסטוריה - יש יותר מקום להתיר.
שאלה: פחד מאנשים: אני מרגישה שהחיים שלי מלאים בייסורים כי אני בודדה כל הזמן. אם אני מתקרבת למישהי אני מרגישה פחד שאני לא שולטת בו ואז אני מתרחקת וככה מאבדת את החברות. כשאני מדברת זה תמיד על נושאים פילוסופים ואף פעם לא על נושאים פשוטים ומה שאני מרגישה. אם אני אמא שלי ואחי יושבים בשולחן אני מרגישה שקשה לי לדבר שהיה לי יותר קל אם זה היה רק אני ואמא שלי ואם אני אדבר זה יהיה על נושאים פילוסופים ולא על מה שקורה לי ומה שאני מרגישה. אני לא מבינה למה אם מישהי מתקרבת אליי זה גורם לי לחוש שאני חייבת להתרחק וגם הערך שלה יורד בעניי למה אני לא יכולה לשמוח או להרגיש רגיל?
תשובה: פונים אל רבנים בשאלות שונות ואנחנו רוצים רק לעזור. אבל רב לא יכול להציע פתרון לנושא שאת מעלה. העזרה היחידה היא לכוון אותך למקום בו תמצאי את הפתרון. את מבינה שיש לך מצוקה רגשית כלשהי. הפתרון האמיתי למצוקות כאלו הוא מפגש עם פסיכולוגית. אולי זה נשמע מפחיד ומאיים אבל זה לא צריך להפחיד ולא לאיים. את לא חולה ולא פגועת נפש חס וחלילה. אבל פסיכולוגים נמצאים אתנו גם כדי לעזור לאנשים בריאים וטובים שיש להם קשיים רגשיים. תאספי הרבה אומץ ותלכי לפגוש פסיכולוגית. כדי למצוא פסיכולוגית, את יכולה להעזר באמא שלך או באחות בקופת חולים. אם את במסגרת לימודים או שירות לאומי יש שם גורמי תמיכה. את יכולה להגיע גם דרך הקישורים הבאים
שאלה: מומלצי כושרות: לפי מה נקבעה רשימת "המומלצים שלנו"? מי שאינו מופיע ברשימה - מה הסיבות שיכולות להיות לכך?
תשובה: יש סיבות שונות ובכל סוג מוצר טעמים שונים ודיונים שונים. לדוגמא בירקות עלים הפרמטר הוא: האם הירקות עלים יוצאים נקיים לאחר שריה במי סבון ושטיפה של פעם אחת. וגם שאין שאריות ריסוס על פי התקן של מדינת ישראל. החברות הכתובות ברשימה עמדו בתנאים הללו ולכן אנו ממליצים עליהם.
שאלה: מאמא מרי כשרות שאלת המשך: ראיתי ששאלו לגבי כשרות של מוצרי מאמא מרי- ראיתי בסופר פירות יער קפואים מיובאים מארה ב בכשרות של מקומית וכן של קרית ים. הבנתי שהרבנים באתר פה בדקו מול הרבנות הראשית והרבנות ענתה שהמוצר לא מוכר להם. האם צריך גם את ההכשר של הרבנות הראשית או שמספיק האישור של רבנות קריית ים? האם הרבנות בקריית ים מוכרת?? ולגבי הפירות במידה וזה כשר-איך בודקים אוכמניות דובדבנים מתולעים?
תשובה: יש לחשוש לכשרות של מוצרים שאין להם אישור או הכשר של הרבנות הראשית. אני מצטט כאן מתוך האתר של הרבנות הראשית "על מוצרי מזון כשרים המיובאים מחו"ל חייב להופיע הסימון הבא: כשר באישור הרבנות הראשית לישראל בהשגחת "שם גוף הכשרות". או כשרותה הישירה של הרבנות הראשית לישראל". עייני בקישור
שאלה: משקל האדם בקבלה: הרב, יש לי שאלה והשאלה היא איך אוכל לדעת את המשקל שלי לפי הקבלה,במשך יום שלם הספרה 2 שגעה אותי ולא ידעתי מה לעשות בנידון ומה זה אומר עלי ומה מנסים להגיד לי, זה היה בלג בעומר שחל השנה ביום ראשון של השבוע, כל בכל מקום הופיע הסיפרה 2,נכנסתי לאינטרנט וגיליתי שלכל בן אדם יש מספר קבליסטי שמיצג אותו ואת האישיות שלו,זה מאוד סיקרן אותי והמשכתי לחפש, באינטרנט כתוב מה מסמל כל מספר ומה זה אומר על אותו הבנאדם, המידע הזה הופיע באתרים חילוניים ובאתרים דתיים, בכולם היה מידע דומה וחוזר על עצמו,אני בא ממשפחה שהייתה דתייה לשעבר ועכב כך שההורים היתגרשו ובעיות בבית רק אמא נישארה דתייה מבין כולנו, גם אני נחלשתי בדת וכיום הדת איננה ר היום שלי, אך הדת עדיין רודפת אותי ולא נותנת לי מנוחה, אז השאלה שלי הייתה, איך אוכל לדעת מה המספר שלי לפי הקבלה ואיך אוכל לדעת אותו?
תשובה: העניינים שאתה מתעסק בהם הם לא דת, ולא קבלה הם שייכים לאמונה התפלה. אופנה של רוחניות שאין לה דבר וחצי דבר עם האמת היהודית העמוקה והרצינית. מספרים לא רודפים אחרי אנשים. זה דמיון כמו דמיונות ופחדים רבים שמתפתחים במצבים של דאגה ורגשנות יתר. לא קבלה פופולארית באתרים עממיים צריכה לכון את החיים של אדם. אתה צריך להחליט, אם אמונת ישראל ותורת ישראל על סדר היום שלך - אז תתחיל ללמוד ברצינות ולעשות ברצינות. מי שמחליט להתקרב ולהתחזק לא חייב להספיק הכל ביום אחד. אתה בצדק מכנה זאת "על סדר היום שלי", מתחילים להתענין: ללמוד ולדעת וגם לעשות קצת, מעט, ולהתקדם בקצב שמתאים לך. אבל אם תורת ישראל ואמונת ישראל איננה כרגע ר היום שלך - אז אל תתעסק בשוליים התפלים כמו המספר שלך בקבלה. עזוב את הנושא עד שתהיה לך ההתעוררות האמיתית והשאיפה לאמונה תתגלה ותשפיע על סדר היום שלך.
שאלה: כללים לקריאה בתורה - בר מצווה: אני יליד כ"ד בתשרי תשס"א. בבדיקה שעשיתי עם אבא שלי יצא שמועד זה נופל בדיוק ביום שבת בפרשת בראשית. הייתי רוצה לעלות לתורה ולקיים את הבר מצווה בשבת זו. האם עצם זה שמועד זה נופל ביום שבת, משפיע על מועד הבר מצווה שלי ועל הפרשה שאני אמור לקרוא? דבר שני, מה נהוג שקוראים העולים לתורה במסגרת בר המצווה, בימי שני חמישי?
תשובה: אנחנו מקפידים על שמירת שבת. לכן מי שעושה בר מצווה בשבת צריך להתארגן כך שהחגיגה שלו לא תגרום לחילול שבת. אם יש לך קרובים שבאים מרחוק ואם אתם רוצים לצלם את הארוע - אז תקיים את בר המצווה ביום חול, בשבוע שלפני שבת זו: ביום שני וחמישי, אז קוראים בבית הכנסת את ההתחלה של ספר בראשית. אתם צריכים לתאם הרבה זמן מראש עם גבאי של בית כנסת שתגיע לשם לתפילה ביום שני או חמישי שלפני שבת "בראשית" - שם תקרא קטע קצר בתורה, תעלה לתורה ותברך על התורה. אם בר המצווה בשבת צריך גם כן לתאם מראש עם גבאי בית הכנסת אלא ששם אתה יכול לקרוא קטעים יותר ארוכים בתורה (אם אתה מוכן לכך). התפילה בשבת הרבה יותר ארוכה וחייבים להמנע מחילול שבת. היתרון של בר מצווה בשבת: כל המתפללים של בית הכנסת נמצאים ויש אוירה הרבה יותר חגיגית. מזל טוב!
שאלה: ספריי הגנה לשמש בשבת: שבוע טוב: האם מותר להשתמש בספריי הגנה לשמש בשבת?
תשובה: מותר
שאלה: ניקיון מטבח וכללי: כבוד הרב האם מותר להשתמש בסמרטוט מטבח חדש בניקיון כללי של הבית (ניקוי כיסאות וכו.) ולאחר מכן להשתמש בזה במטבח? השאלה גם לסקוטש חדש אשר משתמשים בו לניקוי כללי של הבית ולאחר מכן מיועד לקרצוף כלים במטבח? שבוע טוב ובשורות טובות. ב מראש, עידן יהודה צמח.
תשובה: לך מותר בציפיה לישועה דוד לוי 098987548
שאלה: חתונה של מכר בתקופת בין המצרים: באחד מימי תקופת בין המצרים(יום רביעי בערב,כ"ו בתמוז) אני מוזמן לחתונה. החתונה היא של אחיו הגדול של אחד מחברי הקרובים.אני יודע שאם לא אגיע לחתונה,החבר מאוד יפגע. האם מותר לי להיות בחתונה,שכיאה לחתונה תהיה מעורבת במוזיקה חזקה ובהמון שמחה? ושבוע טוב, יובל.
תשובה: לך אם הוא מתחתן כהלכה ( הנישואין רשומים ברבנות במקום בו אחד מהם גר) אז - מצווה ללכת!. הנימוק : 1. הוא מתחתן בהיתר 2. בית המקדש חרב בגלל שנאת חינם 3. בית המקדש יבנה באהבת חינם 4. אי הליכה לחתונתו מעכבת את בנין בית המקדש. אם החתונה שלו אינה כהלכה אז בכל מקרה אין ללכת בציפיה לישועה דוד לוי 098987548
שאלה: תפילת יחד: מה הנוסח של תפילת יחיד.כלומר מה צריך להגיד מאיפה מתחילם ואיפה מסיים.? :)
תשובה: התפילה היא אותה תפילה גם ליחיד וגם לציבור. אצל הספרדים החזן אומר בקול והציבור אומר יחד אתו בשקט. אצל האשכנזים החזן אומר את ההתחלה והסוף של כל פרק תפילה. אם אתה מתפלל ביחידות, עליך לומר את כל התפילה מלבד קדיש, קדושה וברכו, קטעים אלו נאמרים רק בתפילה במנין. יש קטעים שונים שמופיעים בסידור ואומרים אותם רק במצבים מיוחדים או בימים מסוימים. אם אתה מתחיל להתפלל, כדאי מאוד שתקבל הדרכה ממי שמכיר את הסידור. קשה מאוד להדריך את כל הפרטים בתשובה כמו כאן. אפשרות נוספת: להשתמש בסידור ידידותי שיש בו הערות והדרכות ברורות מה בדיוק אומרים וכיצד לאמר (בעמידה בישיבה וכד ) כרגע אני זוכר שתי מהדורות כאלה: "רינת ישראל" ו"קורן". מכל מקום תפילת שחרית מתחילה בברכות השחר: "אלוקי נשמה." ומסתימת ב- עלינו לשבח. גם תפילה מנחה וערבית מסתיימות ב- עלינו. תפילת מנחה מתחילה בפרק "אשרי יושבי ביתך". תפילת ערבית מתחילה ב"מעריב ערבים בחכמה". בהצלחה!!!
שאלה: כיתוב על מצבה: האם ניתן לכתוב על מצבה רק את שם האם, מסיבות משפחתיות לא מעוניינים לרשום את שם האב על המצבה האם מותר?
תשובה: מותר, ואם אתם אשכנזים הדבר אינו לכתחילה אלא רק אם יש צורך גדול מאד
שאלה: מה הנישואים שאסורים לכהן: לכבוד הרב האם יש התר או מותר לכוהן להתחתן עם אישה שגוי או מישראל קיים איתה יחסי אישות? אם כן אז האם זה ישפיע על הצאצאים? שבוע טוב
תשובה: להלן ציטוט מתוך שעור של הרב אליעזר מלמד: "אשה שקיימה יחסים עם אדם שלפי התורה אסור היה לה להתחתן עימו, היא הנקראת זונה. למשל בחורה שזנתה עם גוי נקראת זונה, וכן בחורה שזנתה עם אביה או אחיה או אחד משאר קרוביה האסורים עליה, היא הנקראת זונה. אבל כאמור מי שקיימה יחסים עם אדם זר ללא נישואין, מכיוון שמבחינה עקרונית היתה יכולה להתחתן עימו, אין היא נקראת זונה, ואף שארעה לה תקלה, מותר לה עדיין להתחתן עם כהן. גם גיורת אסורה לכהן (שו"ע אה"ע ו, ח)." מסקנה - אם זה היה ישראל אין איסור להתחתן אתה. אם זה היה גוי יש איסור להתחתן איתה. במידה וכהן מתחתן עם אישה שאסור לו להתחתן איתה - הבנים שלהם נקראים  חללים  והם פסולים לתפקידי כהונה. הבת -  חללה  - והיא לא יכולה להתחתן עם כהן.
שאלה: חלב אם: לכבוד הרב, אני נשואה מספר שנים ורק לפני חודשים ספורים זכיתי לבן מבורך לאחר בכיות מרובות. אני רציתי ורוצה לתת את הטוב ביותר לבני. אך, להניק אותו לא הצלחתי למרות רצוני הרב, ועם זאת ביקשתי שיהיה לי מחלב המשובח הזה שנקרה "הזהב הלבן" שיש בו את כל המרכיבים והויטמינים הטובים. ניסיתי את כל הדרכים החל מלקחת תוספות וכלה ביועצת הנקה מוסמכת, כלום לא עזר. בשבוע האחרון התגנבה לראשי המחשבה לקבל תרומת חלב אם מאישה אחרת והתחלתי בחיפושים. להפתעתי הרבה יש בארצנו נשים טובות שמוכנות לתרום מעצמן לאחרות שלא יכולות. אבל חלקן לא היו רלוונטיות, חלקן לא ענו או שמסרו כבר את חלבן לאחרת. כמו כן מצאתי בנק חלב אם בבני ברק אך הם מוסרים חלב רק לצרכים רפואיים בלבד. בסופו של דבר רצה הבורא והוא זימן לי דווקא חלב מנשים לא דתיות. האם מותר לי להשתמש בחלב שלהן או שמא החלב לא כשר ואאלץ לזרוק את החלב היקר כל כך שאליו התאוותי. הודיה
תשובה: מזל טוב. בוודאי שמותר.
שאלה: מותר להפסיק באמצע התפילה כדי להעיר את האחים שלי?: :) בקצרה - האם מותר לי ללכת להעיר את האחים שלי כדי שיספיקו תפילה, או סתם כדי שיתחילו להתארגן לבי"ס - כשאני באמצע התפילה? (אחרי "ברוך שאמר" ולפני "שמונה עשרה")
תשובה: ב"ה ישנם שני סוגי הפסקות שיש לדון בהם, הפסק בדיבור והפסק במעשה, נגיעה, הזזת השמיכה וכדומה. כתב השולחן ערוך אורח חיים סימן נא סעיף ד: :צריך ליזהר מלהפסיק בדבור משיתחיל ברוך שאמר עד סוף י"ח, ואפילו לצורך מצוה אין לדבר בין ברוך שאמר לישתבח". אם כן, בדיבור אין להפסיק, הדבר נובע מכך שבין ברוך שאמר וישתבח מדובר למעשה בשתי ברכות שצריכות להיות סמוכות האחת לשניה, וכן הוא בברכות קריאת שמע. במקרה של נגיעה וכדומה, ניתן להקל ולהזיז אותם מעט על מנת שיקומו, משום שבמעשה נגיעה בלבד אין הפסק. עם זאת יש לזכור כי בתפילה האדם צריך להיות מרוכז בתפילה, ובמטרתה, ולא להסיח את מחשבתו לדברים אחרים. לסיכום: בדיבור אין להפסיק, בנגיעה כגון הזזה מותר, אך יש למעט בדבר ככל הניתן. בברכת התורה והארץ דוד davideign gmail.com
שאלה: אור שנדלק אוטומטית בשבת, בעיה עם הבוס הראשי: אני גר ביחידת דיור, בדרך ליחידת דיור, אני צריך לעבור בשער שאני פותח עם מפתח ואז צריך לעבור במסדרון של 20 מטר. איך שאני פותח את השער, ודורך על המדרגות נדלק אור אוטומטית שמזהה מגע של בן אדם עם המדרגה. יש לציין שגרים עוד 5 משפחות ביחידות שנמצאות במסדרון (כמו מסדרון בקומת בית מלון) וכל כמה מטרים יש דירה האם זה נחשב חילול שבת ברגע שאני פותח את הדלת ונדלק אור לאחר שאני דורך על המדרגות? יש לי בעיה רצינית, הבוס הראשי לא ממש מחבב דתיים ואני לא חושב שהוא יראה את זה בעין יפה אם אבקש ממנו להסיר את האור הזה. מאוד מפריע לי העניין.
תשובה: עליך לגשת לבוס הראשי ולעמוד על שלך לברר כיצד תוכלו להגיע לעמק השווה בנושא זה. התורה אינה מקבצת נדבות, ועליך להיאבק על זה כפי שהיית נאבק על תיקון נזילה בדירתך שבאחריות ועד הבית. אם ניסית והאדם אינו מסכים כלל- זהו פסיק רישיה דלא אכפת ליה באיסור דרבנן (הנורה מסתמא אינה להט אלא לד או פורוסנט), ולכן בשעת הדחק כשאין ברירה אחרת- מותר. אולם יש לחתור למעבר דירה למקום שבו תוכל להכנס לביתך בלי לסמוך רק על דעות לקולא. ואם הנורה היא להט, אין עצה ואין תבונה נגד ד, ועליך להמנע מלהכנס עד שיכנס אחר ותלך בעקבותיו (ואפילו זה הוא דיעבד גדול).
שאלה: בעיות באמונה: לאחרונה, התחלתי ללמוד מדע ממש חזק. ואני יודע המון דברים (כבר בחומר התיכון) ברוך ה. זה עזר לי ברוחניות מבחינא מסוימת, כי התחלתי להבין כמה מופלא העולם שה יצר. אבל גם ראיתי כמה "צרות" יש בעולם (מחלות מכך שלמדתי על מערכת החיסון, חור שחור עקב לימוד אסטרונומיה) וזה גורם לי לחשוב, "למה? זה לא הוגן!" וגורם לי בעיות באמונה. מה אני יכול לעשות נגד זה?
תשובה: ב"ה, צריך להסתכל על הסך הכולל, העולם רובו טוב, גם לעיני אדם, גם לרע יש תפקיד, זה לא תקלה ביצור, ואם כך ה כמו שדרש רבי מאיר על הפסוק וירא אלוקים את כל אשר עשה והנה טוב מאוד. כמובן מדובר על מעשה ה, אבל בהחלט האדם יכול לקלקל את העולם ןלא לזה הוא נברא. דני ארגמן